Doggy

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 1.04.2022 | 1.0 | Revizija | Ivan Milojkovć,  Marko Milosavljević,  Jasmina Turku,  Milica Stojanović |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 8

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 10

7.1 Prijavljivanje na sistem 10

7.2 Unos, prikaz i ažuriranje osnovnih podataka o laboratoriji 10

7.3 Kreiranje, arhiviranje i brisanje članova 10

7.4 Unos, prikaz i ažuriranje podataka o članovima laboratorije 10

7.5 Unos, prikaz i ažuriranje o podataka o objavljenim publikacijama 10

7.6 Kreiranje projekta i dodela vođe projekta 10

7.7 Unos, prikaz i ažuriranje podataka o projektima 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 11

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 12

12.3 Uputstvo za instalaciju i konfigurisanje 12

12.4 Pakovanje proizvoda 12

Vizija sistema

# Cilj dokumenta

Cilj ovog dokumenta je definisanje zahteva visokog nivoa softvera za pružanje raznih usluga vlasnicima pasa.

# Opseg dokumenta

Dokument se odnosi na Doggy portal koji će biti razvijen od strane Dogs vs Cats tima. Namena Doggy softvera je efikasno i lako, pronalaženje i pružanje pomoći vlasnicima pasa.

# Reference

Spisak korišćene literature:

1. Doggy – Predlog projekta, V1.0, 2022, Dogs vs Cats.
2. Doggy – Planirani raspored aktivnosti na projektu, V1.0, 2022, Dogs vs Cats.

# Pozicioniranje proizvoda

## Poslovne mogućnosti

Doggy softver predstavlja Web aplikaciju koja pruža funkcionalnost nalaženja osoba koje bi pomogle vlasnicima, oko njihovih kućnih ljubimaca, tačnije, oko njihovih pasa. Karakteristični sadržaji koji se korisnicima ove aplikacije prezentuje jeste sledeći: osnovni podaci o sitterima, mogućnost prijave, dodavanje I ažuriranje podataka o psima, mogućnost uspostavljanja kontakta između vlasnika I sittera, tj. interakcija izmedju njih, lokacija na kojoj će sitter pokupiti pse, mogućnost ocenjivanja pasa I sittera.

## Postavka problema

|  |  |
| --- | --- |
| *Problem je* | Otežano uspostavljanje komunikacije između vlasnika psa I pružaoca usluga, radi pružanja istih, u nedostatku vremena vlasnika.  Otežano nalaženje osobe koja će na adekvatan način voditi računa o psu. |
| *Pogađa* | Vlasnike pasa kojima su potrebne različite usluge I osobe koji su zainteresovane za ovakvu vrstu posla. |
| *Posledice su* | Vlasnici ne mogu pronaći poverljivu osobu koja će voditi računa o njihovom psu. |
| *Uspešno rešenje će* | Obezbediti korisnicima lakše distribuiranje informacija, nalaženje,I olakšan pristup prilikom rešavanja problema brige o ljubimcima. prezentacije laboratorije. |

## Postavka pozicije proizvoda

|  |  |
| --- | --- |
| *Proizvod je namenjen* | Korisnicima koji bi uspeli da sa lakoćom nađu adekvatnu osobu koja bi obavljala ovakvu vrstu posla.Proizvod je namenjen I svim ljudima koji bi želeli da ostvare dodatni prihod. |
| *Koji* | Pruža mogućnost kreiranja i nalaženja kvalitetne usluge. |
| *Proizvod je* | Web aplikacija. |
| *Koja* | Omogućuje sasvim novu I revolucionarnu aplikaciju za uspostavljanje komunikacije između vlasnika I pružaoca pomoći. |
| *Za razliku od* | Postojećih web aplikacija koje su uglavnom na stranim jezicima I koje na jedan, veoma nekonzistentan I nepregledan nacin, uz puno muka pružaju korisnicima nekoherentna rešenja za ovakve vrste problema |
| *Naš proizvod će* | Pružiti korisnicima, bezbedan I brz,user-friendly, pristup ovoj web aplikaciji sa dosta novih funkcionalnosti. |

# Opis korisnika

U ovom odeljku opisani su korisnici Doggy aplikacije. Postoje 4 tipa korisnika: administrator portala, vlasnik psa (konzument), pružalac usluga (sitter), posetilac (naivan korisnik).

## Opis potencijalnog tržišta

Potencijalni korisnici sistema su edukovani pojedinci sa poznavanjem rada na računaru i najčešće osobe koje kod kuće poseduje personalne računare,mobilne uređaje i pristup Internetu.

Inicijalna verzija Doggy portala će biti namenjena svim gradjanima Srbije. Ukoliko se ukaže interesovanje moguće je proširiti primenu i na druga govorna područja. Kao rezultat, Doggy portal će biti projektovan da bude fleksibilan i proširiv za korišćenje i u drugim rolama. Posebna pažnja biće obraćena na izdvajanje grafičkog dizajna prezentacije od funkcionalnosti kako bi svaka instanca portala mogla da ima svoj upečatljivi pečat.

Dizajn portala će biti, što je više moguće zasnovan na podacima koji se čuvaju u bazi podataka, što će dalje omogućiti jednostavne modifikacije nakon instalacije sistema.

## Profili korisnika

**Administrator portala (skraćeno administrator):**

Administrator je zadužen za instaliranje, konfigurisanje i kasnije održavanje konfiguracije portala, zatim za prihvatanje novih pružaoca usluga i ažuriranje postojećih, kao i upravljanje nepoželjnim sadržajem. Takođe, uloga administratora je i da nadgleda registrovane pružaoce usluga i ima mogućnost njihovog odstranjivanja iz sistema u slučaju neaktivnosti ili previše negativnih recenzija.

U ulozi administratora će se najčešće naći osoba sa visokim nivoom poznavanja rada na računaru i administriranja Web servera.

Administrator će imati pristup svim funkcijama sistema, kao i o svim ostalim korisnicima aplikacije.

**Pružalac usluge (skraćeno sitter):**

Pružalac usluga ima mogućnost pregleda svih usluga koji se potražuju od strane korisnika i apliciranje na njih kao i komunikaciju sa samim korisnikom.

Pružalac usluge je običan korisnik koji uglavnom ima iskustvo i određene sposobnosti u radu sa kućnim ljubimcima (psima). Ova aplikacija mu može pomoći ukoliko ima želju da ostvari određenu zaradu pružanjem usluga vlasnicima pasa, bez prevelikog poznavanja rada sa računarima.

Njegovu registraciju na sajtu mora odobriti administrator kako bi se povećala sigurnost da je pružalac usluga, osoba koja je „ozbiljna u želji da se ovime bavi“.

**Korisnik, vlasnik psa (konzument usluga):**

Korisnik nema nikakva posebna zaduženja već slobodan izbor korišćenja aplikacije.

Njega čine osobe koje poseduju jednog ili više pasa i kojima su potrebne neke od usluga koje im mogu pružiti neki od registrovanih sittera, kao što su čuvanje, šetnja, dresura psa, itd.

Takodje korisnik ima i mogućnost pretraživanja i pregleda informacija o ostalim psima koji su registrovani u sistemu i može stupiti u kontakt sa njihovim vlasnicima radi uparivanja, deljenja iskustava ili slično..

Ne mora posedovati previsoko računarsko znanje, već samo internet konekciju i Web čitač preko koga će pristupati aplikaciji.

**Posetioci aplikacije (Gosti sajta):**

Ima mogućnost pregleda dostupnih sittera i registrovanih ljubimaca.

Može videti početni korisnički interfejs aplikacije i upoznati se sa samim radom iste ali nema pravo potraživanja bilo kakve usluge.

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nepostojanje zajedničke evidencije potreba vlasnikovih pasa.** Trenutno ne postoji nikakva online platforma na srpskom govornom području za pretraživanje i nalaženje odgovarajuce usluge za pse.Velika većina ljudi ne mogu da stignu da vode racuna o svojim psima 24h dnevno, tako da je ovo jedan veliki iskorak za ovakve vrste usluga.
2. **Nemogucnost pronalaska ljudi koji bi vodili racuna o psima.** Ova aplikacija resava ovaj problem. Pružaoci usluga bi morali biti prihvaćeni od strane administratora pre početka rada. Ova aplikacija bi nudila različit broj ljudi koji bi brinuli o psima, i samim tim bi korisnici imali veći broj opcija.
3. **Nemogućnost olakšane interakcije između vlasnika pasa i pružaoca usluga.** Jedna super stvar kod ove aplikacije jeste ta što je omogućena komunikacija između vlasika psa i sitter-a u sklopu ove aplikacije, sto je čini univerzalnom.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme ne postoji na srpskom govornom području, zbog čega se očekuje veliki odaziv korisnika.

# Opis proizvoda

U ovom odeljku je dat pogled na osnovne mogućnosti Doggy portala, kontekst u kome sistem treba da funkcioniše i konfiguracija sistema.

## Perspektiva proizvoda

Doggy portal ce omogućiti lakši pronalazak sitter-a i vlasnika pasa. Novi sistem će koristiti postojeći DBMS instaliran na mašini koja predstavlja Web server laboratorije. Dijagram koji pokazuje kontekst sistema je dat na slici 6.1.1.

Doggy sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi i na PC-u i na mobilnim uredjajima. Serverske komponente će komunicirati sa DBMS-om koji se nalazi na istoj mašini.

Sistem se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**Doggy**

**portal**

**DBMS**

Doggy korisnici

* **administrator**
* **vlasnik psa**
* **pružalac usluga**
* **posetilac**

**Slika 6.1.1. Kontekst sistema Doggy**

**PC**

Web čitač

Web server

Doggy

Web aplikacija

Doggy

Baza podataka

Internet

**Slika 6.1.2. Pregled sistema Doggy**

## Pregled mogućnosti

Tabela prikazana u ovom odeljku identifikuje osnovne mogućnosti Doggy portala u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Jednostavan pristup | Jednostavno logovanje, gde god i kada god ste u mogućnosti da pristupite internetu. |
| Mogućnost online pregleda svih sitter-a | Prikaz svih sitter-a koji su na raspolaganju za pružanje usluga. |
| Konzistentnost prikaza podataka o vlasnicima pasa i njihovih pasa | Standardizacija prikaza podataka o psima i njihovim vlasnicima sa mogućnošću prikaza lokacije istih. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a ili mobilnih telefona. |

## Pretpostavke i zavisnosti

Doggy sistem, kao Web aplikacija je zavistan od:

* Podrška Web servera za izabrani skripting jezik.
* Podrška skripting jezika za Windows i Android platformu.
* Mogućnost povezivanja sa DBMS-om iz skripting jezika.
* Podrška DBMS-a za Windows i Android platformu.
* Funkcionalnosti Web čitača koje korisnici upotrebljavaju za pristupanje aplikaciji.

## Cena

Zbog ograničenja u pogledu budžeta, cena razvoja sistema ne sme da premaši sumu od 200.000 dinara.

Za instalaciju sistema će biti iskorišćeni postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

Kako Doggy portal nije proizvod namenjen za šire tržište neće biti pravljen poseban instalacioni program. Ipak, potrebno je obezbediti automatizaciju procesa kreiranja baze podataka.

# Funkcionalni zahtevi

U ovom odeljku su definisane funkcionalnosti Doggy portala. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora i ostale korisnike sistema(uključujući vlasnike pasa i pružaoce usluge) se mora obezbediti prijavljivanje na portal korišćenjem korisničkog imena i lozinke. Sistem treba da obezbedi korisniku mogućnost promene lozinke.

Posetioci aplikacije (naivni korisnici) mogu pristupati informacijama o raspoloživim pružaocima usluga, psima i njihovim vlasnicima bez potrebe prijavljivanja na sistem.

## Kreiranje i brisanje članova

Korisnici samostalno kreiraju naloge unošenjem traženih informacija uključujući korisničko ime i lozinku i te informacije se prosleđuju bazi podataka.

Administrator je zadužen za prihvatanje registracija pružaoca usluga kao i za kreiranje i brisanje korisnika.

## Unos, prikaz i ažuriranje osnovnih podataka o korisnicima

Za svaki kreirani nalog za vlasnika pasa potrebno je vezati i informacije koje će se prikazivati uniformno na centralizovanom nivou. Svaki član zadužen je za unos i ažuriranje sopstvenih podataka.

## Unos, prikaz i ažuriranje podataka o pružaocima usluga

Unos i ažuriranje informacija o sitterima (pružaocima usluga) vrše sami sitteri s tim da administrator mora prihvatiti dodavanje novog sittera ili bilo kakvu izmenu kako bi ona bila vidljiva ostalim korisnicima.

Sve informacije o raspoloživim sitterima vidljive su svim korisnicima (vlasnici i naivni korisnici) .

## Unos, prikaz i ažuriranje podataka o potražnji usluge

Sistem treba da omogući unos potrebnih usluga i ažuriranje podataka o uslugama koje vlasnici pasa potražuju. Prikaz traženih usluga treba organizovati tako da pružaoci mogu lako da ih pretražuju i nađu onu koja im najviše odgovara i onu za koju žele da apliciraju.

Nakon apliciranja za određenu uslugu, vlasnik ima mogućnost komunikacije sa sitter-om u cilju dogovora. Sitter dobija informacije o korisniku koji je aplicirao za datu uslugu i na osnovu njih može prihvatiti ili odbiti dati zahtev. Ukoliko prihvati zahtev tražena usluga prestaje da bude vidljiva na globalnom nivou i smatra se da je obavljen dogovor oko pružanja odredjene usluge.

## Unos, prikaz i ažuriranje podataka o psima

Nakon kreiranja naloga vlasnika, on je zadužen za unos informacija o svojim ljubimcima. Korisnik (vlasnik) može ažurirati podatke svojih ljubimaca ili ih obrisati, a podaci o psima se pokazuju uniformno na centralizovanom nivou i mogu im pristupiti svi ostali korisnici, pružaoci usluga ili obični posetioci sajta.

Takođe, moguće je i kontaktirati vlasnika odredjenog psa radi pitanja, razmene iskustava, uparivanja i slično..

## Recenzije

Svakom korisniku se pružaju mogućnosti ocenjivanja i ostavljanja utisaka (komentara) o nekom pružaocu usluga sa kojim je sarađivao. Svaka dodeljena ocena utiče na srednju ocenu ovog sittera koju mogu videti svi ostali korisnici i na osnovu toga odlučivati o saradnji sa njim.

Takođe, sami pružaoci usluga imaće mogućnost ostavljanja recenzije za samog kućnog ljubimca ili vlasnika kome su pružali usluge koja je takođe globalno vidljiva.

# Ograničenja

Kao dopuna pretpostavki i zavisnosti definisanih u odeljku 6, Doggy portal će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji..

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Kreiranje, arhiviranje i brisanje članova
* Unos, prikaz i ažuriranje o podataka o objavljenim prijavama
* Unos, prikaz i ažuriranje podataka o korisnicima i pruzaocima usluga
* Unos, prikaz i ažuriranje podataka o psima
* Pronalazenje odgovarajuceg sitter-a od strane vlasnika pasa
* Mogucnost komunikacije izmedju korisnika

# Nefunkcionalni zahtevi

## Zahtevi u pogledu standardizacije

Klasifikaciju publikacija treba standardizovati sa postojećom tipologijom propisanom od strane Ministarstva za prosvetu,nauku i tehnoloskog razvoja.

## Sistemski zahtevi

Doggy sistem će biti realizovan korišćenjem React.js na frontend-u i ASP.NET Core na backend-u, dok će se kao DBMS koristiti Azure Data Studio.

Korisnički interfejs Web aplikacije mora da bude optimizovan za sledeće Web čitače:

* Microsoft Edge
* Opera 43+
* FireFox (Mozilla) 52+
* Google Chrome 57+

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za Doggy projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.